Sopp-skrekk
Det klassiske (mange vil si utbrukte) skrekkfilm-premisset seks pene ungdommer på tur i skogen får i Shrooms ekstra krydder i form av hallusinogene sopper, skogens eget partydop. 
Et ganske smart grep i grunn, for med psykodeliske stoffer som den viktigste rekvisitten blir det lettere å skjule logiske brister, «farout » skuespillerprestasjoner og andre ting som ikke henger på greip i det hele tatt. 
Når det er sagt, jeg har sett verre, langt verre forsøk enn denne til tider visuelt slående og passe spennende irskamerikanske filmen med en smart vri på slutten. 
Ingen ekstramateriale. 

ØYSTEIN DAVID JOHANSEN 
